RAF Mount Pleasant

RAF Mount Pleasant, (IATA kod: MPN, ICAO kod: EGYP) (također poznat kao Aerodrom Mount Pleasant, ili Kompleksi Mount Pleasant ili MPA) je vojna baza Kraljevskog zrakoplovstva - RAF u Britanskim prekomorskim teritorijima na Falklandskim otocima. Baza je dio Britanskih snaga južnoatlanskih otoka (South Atlantic Islands - BFSAI). U ovoj bazi stalno boravi između 1000 i 2000 britanskih vojnika i civilnog osoblja, ona se nalazi 30 km jugozapadno od Stanleya, glavnog grada Falklanda, na otoku Istočni Falkland. To je 1300 km dug koridor, spojen od zidanih objekata i montažnih kontejnera (najduži takav objekt na svijetu) u kojima se nalaze spavaone, paviljoni za odmor i rekreaciju, zdravstvene ambulante, servisne radionice i sve ostalo što treba vojnoj bazi. Njezini stanovnici je ponekad iz vica zovu - Death Star (aludirajući na film Ratovi Zvijezda), zbog njezina konfuzna rasporeda. Historija RAF Mount Pleasant je najnovija avio baza Kraljevskih zračnih snaga.. RAF je prije toga imao malu bazu u gradu Stanleyu pored istoimenog aerodroma. Za vrijeme Falklandskog rata, kad su Falklandski otoci bili zauzeti od strane Argentinskih vojnih snaga, britanska avijacija poslana je u zadatak da razruši Aerodrom Stanley, da ga ne koriste Argentinci. To su izveli jurišni bombanderi Vulkan (Operacija Black Buck), akcija je bila relativno uspješna, jedna bomba pogodila je betonsku pistu po sredini i onesposobila je. Argentinci su je uspjeli djelomično popraviti tako su na nju mogli slijetali teretni avioni Hercules C130 za prijevoz robe i ranjenika. Nakon završetka ratnih djelovanja i oslobođenja Falklanda, aerodrom i njegova pista je u cijelosti saniran od strane britanskih vojnih inženjera. Britanci su i nadalje imali problem mogućih argentinskih zračnih napada iz Argentine, tako da jedan nosač aviona morao biti stalno kod Falklanda kako bi ih štitio svojim avionima. Nakon osposobljavanja piste na Aerodromu Stanley na Falklandima je stacionirano nekoliko RAF-ovih Phantom FGR.2.. Britanska vlada je ipak smatrala da Aerodrom u Stanleyu nije najbolje rješenje za jednu veću i stalnu bazu. Zato su odlučili podignuti potpuno novi aerodrom i bazu pored njega. To su smjestili u sredinu Istočnog Falklanda, i time znatno ojačali obranu cijelog arhipelaga, ali i cijelog južnog Atlantika. Njihova namjera je bila da time odvrate bilo čije namjere da se na otočje silom zauzme. Odabrana je lokacija kod Mount Pleasanta, na zapadu od grada Stanleya, kao najbolja za novu bazu. Aerodrom je otvorio Princ Andrew 1985. (on je također bio sudionik Falklandskog rata), a baza je počela djelovati od 1986.. Putnički letovi Mount Pleasant uz svoju vojnu ulogu, također djeluje kao međunarodni aerodrom Falklandskih otoka. Tjedno ima dva leta za civilni promet. Od jeseni 2008. letovima upravlja civilna zračna kompanija: Flyglobespan, u ime RAF-a. Oni lete iz engleske baze RAF-a; Brize Norton u Oxfordshireu, sa zaustavljanjem u RAF-ovoj vojnoj bazi na otoku Ascension u južnom Atlantiku. Na ovoj liniji trenutno se koriste Boeing 767 avioni, ali povremeno i RAF-ov Lockheed Tristar teretni avion ili Antonov An-225, kad treba dopremiti veću količinu tereta. Pored toga, svake subote LAN Airlines ima redovni komercijalni let za grad Punta Arenas u južnom Čileu, uz slijetanje na Rio Gallegos ( Argentina)jednom mjesečno. Avio prijevoznici i odredišta Flyglobespan Otok Ascension (RAF-ova baza na otoku Ascension) ASI Brize Norton (RAF-ova baza Brize Norton, Engleska) BZZ LAN Airlines Punta Arenas (Carlos Ibanez Del Campo International Airport) PUQ Rio Gallegos (Piloto Civil N. Fernández International Airport) RGL FIGAS Stanley i ostala naselja na Falklandskom otočju. Izvori Vanjske veze World Aero Data Arhivirano 2007-11-08 na Wayback Machine-u - RAF Mount Pleasant